Пасьля імшы – абед і вольны час. Канешне, мы адразу выязджалі ў Сіднэй. У сераду і чацьвер проста аглядалі горад, а ў пятніцу адбылася Крыжовая дарога (набажэнства, падчас якога ўзгадваецца мучаніцкі шлях Ісуса Хрыста), пасьля якой Папа афіцыйна прывітаў пілігрымаў і жыхароў Сіднэя. На наступны дзень, у суботу, усе пілігрымы пешкі прайшлі шлях на поле, дзе сабраліся маладыя католікі з усяго сьвету, каб супольна памаліцца з Папам Бенядыктам XVI. Нас разьмясьцілі ў сектары разам з афрыканцамі і італійцамі. Урачыстае вітаньне прысутных на полі пілігрымаў з усяго сьвету, супольныя набажэнствы, час на сон і з раніцы зноў супольная Літургія з Наступнікам Апостала Пятра – вось галоўная частка ды і наогул сэнс усёй сустрэчы ў Сіднэі. Пасьля Літургіі праграма Сусьветнага Дня моладзі афіцыйна закончылася.